Държавен вестник, бр. 98, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  98
мрежи за наземно аналогово радиоразпръскване 
за гр. София, за честотно назначение с технически 
параметри, посочени в приложението.
Датата, мястото и часът на провеждане на 
конкурса са: 1 април 2011 г., София, бул. Шип­
ченски проход 69, ет. 5, от 10 ч. 
СЕМ приема заявления за участие до 14 март 
2011 г. включително на адрес: София, бул. Шип­
ченски проход 69, ет. 5, деловодство, стая № 506А, 
от 9 до 12 ч. и от 13 до 16,30 ч. 
Конкурсните книжа се закупуват от 14 до 18 
февруари 2011 г. включително на адрес: София, 
бул. Шипченски проход 69, ет. 6, счетоводство, 
от 9 до 12 ч. и от 13 до 16,30 ч. 
Решението подлежи на обжалване пред Вър­
ховния административен съд чрез Съвета за елек­
тронни медии в 14-дневен срок от узнаването му. 
Председател: Г. Лозанов
Приложение
Честота:
91.0 MHz
Адрес, населено място:
гр. София
Адрес, точка на излъчване:
кв. Горна баня, 
ул. Маджарица 51
Географски координати: 
Северна ширина
42N40 50
Географски координати:
Източна дължина 
23Е12 50
Надморска височина на 
кота терен:
715 m
Максимална мощност на 
изхода на предавателя:
до 500 W
Максимална ефективно из­
лъчена мощност:
до 1000 W
Максимална ефективна ви­
сочина на АФС:
до 500 m
Медианна стойност на ин­
тензитета на ЕМП:
74 мV/m
10269
РЕШЕНИЕ № 510
от 25 ноември 2010 г.
Съветът за електронни медии разгледа на 
свое заседание, проведено на 25 ноември 2010 г., 
въпроса за обявяване на конкурс за издаване на 
лицензия за радиодейност за гр. София. 
С писмо вх. № 10-00-19 от 9.11.2010 г. Комиси­
ята за регулиране на съобщенията изпраща свое 
решение № 1165 от 21.10.2010 г. На основание 
чл. 30, т. 13 от Закона за електронните съобщения 
във връзка с чл. 116, ал. 4 от Закона за радиото 
и телевизията Комисията предоставя информа­
ция за техническите параметри, необходими за 
осъществяване на електронни съобщения чрез 
наземно аналогово радиоразпръскване на ра­
диопрограми за територията на гр. София. Към 
решението е приложен проект на разрешение за 
ползване на индивидуално определен ограничен 
ресурс – радиочестотен спектър за осъществя­
ване на електронни съобщения чрез електрон­
на съобщителна мрежа за наземно аналогово 
радиоразпръскване и приложение, съдържащо 
съответните технически параметри.
София е с население над 1 200 000 души. Гра­
дът е основен административен, индустриален, 
транспортен, културен и университетски център 
на страната, като в него е съсредоточено 1/6 от 
промишленото производство на България. На 
територията на столицата се разпространяват 
30 радиопрограми, които според профила си 
са разпределени в съотношение 1/3 – с общ/
политематичен профил; 2/3 със специализиран. 
Според насочеността си към аудиторията 30 % 
са предназначени за преобладаваща част от на­
селението; 27 % са насочени към аудитория до 
30 години, 23 % – от 20- до 45-годишна възраст, 
и 20 % – за аудитория над 35 години. Съветът 
предвид специализацията на разпространяваните 
радиопрограми и с оглед демографската картина 
на района (по данни, публикувани на електронната 
страница на НСИ), сочеща на превес на насе­
лението в трудоспособна възраст (20 г. – 65 г.), 
намира за целесъобразно програмите, които ще 
бъдат лицензирани, да са със специализиран про­
фил, насочени към аудитория от 20 до 45 години 
и над 35 години. 
С оглед разпоредбата на чл.116а ЗРТ и по­
лучената информация за наличие на свободен 
радиочестотен ресурс СЕМ ще проведе два 
конкурса. Честотата, за която СЕМ взема това 
решение за откриване на конкурс, е посочена в 
приложението към него.
Съветът като специализиран орган, в чиито 
правомощия е да регулира медийната среда в 
интерес на обществото, обсъди въпроса за про­
грамния профил на радиопрограмата, която да се 
разпространява на честота 93.4 MHz за гр. София. 
Съветът прецени, че с оглед възможността 
да бъде използван ефективно радиочестотният 
спектър в зоната на обслужване; да се създадат 
възможности за конкурентна медийна среда и 
условия за нейното развитие на регионално ниво; 
слушателската аудитория в региона да получи 
достъп до нови български радиопрограми и по­
требителите да имат алтернативен избор, което е 
предпоставка за високо качество на предлаганата 
услуга, програмата, за създаването на която ще 
бъде лицензиран доставчик на радиоуслуги (ра­
диооператор) в обявения с решението конкурс, 
следва да бъде със специализиран профил, пред­
назначена за аудитория над 35-годишна възраст. 
С оглед изложеното СЕМ счита, че са налице 
предвидените от ЗРТ условия за откриване на 
конкурс за осъществяване на радиодейност чрез 
използване на налични и/или нови електронни 
съобщителни мрежи за наземно аналогово ра­
диоразпръскване за гр. София. 
На основание чл. 32, ал. 1, т. 14 във връзка с 
чл. 116 и чл. 116а, ал. 1 и 2 от Закона за радио­
то и телевизията и решение на КРС № 1165 от 
21.10.2010 г. Съветът за електронни медии реши 
да открие неприсъствен конкурс за осъществяване 
на радиодейност – създаване на програма със 
специализиран профил, предназначена за ауди­
тория над 35-годишна възраст, чрез използване 
на налични и/или нови електронни съобщителни